ตรวจเข้ม แม่ค้าโรงเกลือ หลังเขมรแถลง พบผู้ป่วยโควิด-19 รายแรก 
ด่านอรัญฯ ตรวจคัดกรองเข้ม หลังกัมพูชาแถลงพบชายวัย 38 ปี ที่เสียมราฐ ติดเชื้อโควิด-19 เป็นรายแรก โดยติดจากชาวญี่ปุ่น ที่มีเดินทางไปทั่วภูมิภาคแถบนี้ พบคนใกล้ตัว คนในครอบครัว อยู่ในกลุ่มเสี่ยงเพียบเวลา 08.00 น. วันที่ 8 มี.ค. บริเวณจุดตรวจบุคคลประจำยานพาหนะ ด่าน ตม.อรัญประเทศฯ พ.ต.ชาญ ว่องไวเมธี ผบ.ร้อย ทพ.1201 ได้นำกำลัง จนท.ทหารพรานชุดเสนารักษ์ ร้อย ทพ.1201 นำเครื่องเทอร์โมสแกน (เครื่องตรวจความร้อนในร่างกาย) ขนาดเล็ก มาตรวจวัดอุณหภูมิความร้อนในร่างกายกับพ่อค้า แม่ค้า และกรรมกรกัมพูชาที่ขับขี่ยานพาหนะและรถเข็นลากเลื่อนทุกชนิดที่จะเข้ามาค้าขายและรับจ้างบรรทุกสินค้าในตลาดโรงเกลืออย่างเข้มงวดทุกคน ไม่มียกเว้นทั้งนี้ หากพบมีชาวกัมพูชามีอาการป่วยเป็นไข้ อุณหภูมิในร่างกายสูงกว่าปกติ จะไม่อนุญาตให้เข้าประเทศไทย ต้องกลับไปตรวจยืนยันจากแพทย์โรงพยาบาลในกัมพูชาก่อนว่าไม่ติดไวรัสโควิด-19 จึงจะอนุญาตให้เข้าประเทศไทย ผู้สื่อข่าวรายงานว่า เมื่อวันที่ 7 มี.ค. 63 รมว.สาธารณสุขกัมพูชา ได้แถลงข่าวผ่านทางช่องทีวีกัมพูชา และทางเพจเฟซบุ๊กว่า เมื่อ 3 มี.ค.63 เวลา 20.45 น. ได้มีนักธุรกิจชาวญี่ปุ่นคนหนึ่งได้เดินออกทางจากกัมพูชา ไปขึ้นเครื่องบินที่สนามบินโฮจิมินห์ ประเทศเวียดนาม กลับไปประเทศญี่ปุ่น เมื่อถึงสนามบินญี่ปุ่น วันที่ 4 มี.ค.63 ทางการญี่ปุ่นได้ทำการตรวจวัดไข้ และตรวจสอบอาการของโรค ปรากฏว่า ชาวญี่ปุ่นคนดังกล่าว ได้ติดเชื้อไวรัสโควิด-19 ทางการญี่ปุ่นได้ทำการสอบถามขั้นต้น ทราบว่า บุคคลผู้นี้ได้เดินทางผ่านและพักอาศัยอยู่หลายประเทศ เช่น เวียดนาม ฟิลิปปินส์ ไทย ล่าสุดอยู่ประเทศกัมพูชา ทางการญี่ปุ่นจึงประสานส่งข่าวมายังประเทศกัมพูชา โดยเฉพาะพื้นที่ที่เขาอาศัย และทำธุรกิจที่ จ.เสียมราฐดังนั้น ทางการกัมพูชาจึงสั่งหน่วยงานสาธารณสุข และหน่วยงานที่เกี่ยวข้องลงพื้นที่ ติดตามบุคคลและกลุ่มที่สนิทสนมใกล้ชิดกับชาวญี่ปุ่นรายนี้ และขั้นต้นได้ตรวจพบ ชาวกัมพูชา 1 คน ที่ติดเชื้อโควิด-19 เป็นชายอายุ 38 ปี เป็นคน จ.เสียมราฐ และได้ขยายผลตรวจสอบผู้ที่คลุกคลี พบมีผู้คลุกคลีใกล้ชิดอีก 4 คน เป็นชาย 2 คนหญิง 2 คน ในจำนวน 4 คนนี้ มีหญิงชาวญี่ปุ่นด้วย 1 คน ที่เหลือเป็นครอบครัวของชาวกัมพูชา อายุตั้งแต่ 19 ถึง 38 ปี ซึ่งขณะนี้ทางการกัมพูชาได้แยกรักษาตัว และกักตัว ไว้เรียบร้อยแล้ว.
ด่านอรัญฯ ตรวจคัดกรองเข้ม หลังกัมพูชาแถลงพบชาย วัย 38 ปี ที่เสียมราฐ ติดเชื้อโควิด-19เป็นรายแรก โดยติดจากชาวญี่ปุ่น ที่มีเดินทางไปทั่วภูมิภาคแถบนี้ พบคนใกล้ตัว คนในครอบครัว อยู่ในกลุ่มเสี่ยง
โควิด-19,ไวรัสโคโรนา,ไวรัสโคโรน่า,โควิด-19 เขมร,เขมรติดเชื้อโควิด-19,เขมรติดเชื้อคนแรก,ข่าวทั่วไป